recursal/SuperWikiNEXT-32B huggingface dataset:
**எலினா டேனியலியன்** (*Elina Danielian*) என்பவர் அர்மீனியாவின் பெண் சதுரங்க கிராண்டு மாசுட்டர் ஆவார். இவர் 1978 ஆம் ஆண்டு ஆகத்து மாதம் 16 ஆம் நாள் பக்கூ நகரில் பிறந்தார். 1993, 1994. 1999, 2002, 2003, 2004 ஆகிய ஆறு ஆண்டுகளிலும் நடைபெற்ற அர்மீனிய பெண்கள் சதுரங்க சாம்பியன் பட்டத்தை இவர் வென்றார். 1992 முதல் 2014 வரை நடைபெற்ற பெண்கள் சதுரங்க ஒலிம்பியாடு போட்டிகளில் அர்மீனியாவின் சார்பாக இவர் 12 முறை பங்கேற்றுள்ளார். 2003 ஆம் ஆண்டு புளோவ்டிவ் நகரில் நடைபெற்ற ஐரோப்பிய பெண்கள் அணி சதுரங்கச் சாம்பியன் பட்டப் போட்டியில் தங்கப் பதக்கம் வென்ற அர்மீனிய அனியில் இவர் ஓர் அங்கமாக இருந்தார்.

1992 ஆம் ஆண்டு துயிசுபர்க் நகரில் நடைபெற்ற 14 வயதுக்கு உட்பட்டோர் பெண்கள் உலக சதுரங்கப் போட்டியில் முதலிடம் பிடித்தார். இதேபோல 1993 ஆம் ஆண்டு பிராடிசுலாவாவில் நடைபெற்ற 14 வயதுக்கு உட்பட்டோர் பெண்கள் உலக சதுரங்கப் போட்டியிலும் வெற்றி பெற்றார். 2001 இல் மின்சுக் நகரில் நடைபெற்ற பெண்கள் ஐரோப்பிய விரைவு சதுரங்கப் போட்டியிலும் வெற்றியைப் பெற்றார்.

2011 மார்ச்சு மாதத்தில் தோகாவில் நடைபெற்ற பிடே பெண்கள் கிராண்டு பிரிக்சு 2009-2011 போட்டியில் முதலிடத்திற்கான நிலையில் சமநிலை பெற்றார். 2011 பெண்கள் ஐரோப்பிய சதுரங்க சாம்பியன் போட்டியில் 8/11 புள்ளிகள் எடுத்து வெண்கலப் பதக்கம் வென்றார்.

மேற்கோள்கள்
-----------

1. ↑  Danielian, Elina. "About me". ElinaChess.com. 9 March 2011 அன்று பார்க்கப்பட்டது.
2. ↑  "All Women's Champions of Armenia". Armchess. 30 September 2011 அன்று மூலம் பரணிடப்பட்டது. 28 July 2011 அன்று பார்க்கப்பட்டது.
3. ↑  "Women's Chess Olympiads: Elina Danielian". OlimpBase. 5 January 2012 அன்று பார்க்கப்பட்டது.
4. ↑  "5th European Team Chess Championship (women), Plovdiv 2003, Armenia". OlimpBase. 27 April 2011 அன்று பார்க்கப்பட்டது.
5. ↑  Crowther, Mark (2001-10-15). "TWIC 362: European Women's Rapid and Blitz". The Week in Chess. 9 January 2016 அன்று பார்க்கப்பட்டது.
6. ↑  "Koneru Humpy wins FIDE Grand Prix". தி டைம்ஸ் ஆஃப் இந்தியா. 6 March 2011. Archived from the original on 5 நவம்பர் 2011.. பார்த்த நாள்: 7 March 2011.
7. ↑  "FIDE Women's Grand Prix 2011". பன்னாட்டு சதுரங்கக் கூட்டமைப்பு. 2011-03-06 அன்று பார்க்கப்பட்டது.
8. ↑  "European Woman Chess Championship-2011". Chess-Results.com. 2011-05-18. 21 May 2011 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***எலினா டேனியலியன்***   
என்பதின் ஊடகங்கள் உள்ளன. 

* Elina Danielian chess games at 365Chess.com
பிரம்மாண்ட பட்டக ஊற்று
Deildartunguhver, Iceland: the highest flow hot spring in Europe
**வெந்நீரூற்று** (*Hot spring*) என்பது புவியின் மேலோட்டில் உள்ள நிலத்தடிநீர் (groundwater), குறிப்பிட்ட இடத்தில் காணப்படும் புவிவெப்பத்தின் காரணமாகச் சூடேற்றப்பட்டு சுடுநீராக ஊற்றெடுக்கும்போது அந்த இடம் வெந்நீரூற்று என அழைக்கப்படுகின்றது. இந்த வெந்நீரூற்றுக்கள் வெவ்வேறு அளவான ஓட்டங்களைக் கொண்டிருக்கும். சில மிக மெதுவான ஓட்டத்தைக் கொண்ட ஊற்றுக்களாகவும், சில ஆறு போன்ற ஓட்டங்களைக் கொண்டனவாகவும் இருக்கும். சில வெந்நீரூற்றுக்களில் ஏற்படும் அமுக்கமானது பீறிடும் வெந்நீரூற்றுக்களை உருவாக்கக் கூடியளவு அதிகமாக இருக்கும்.

சூடான நீரில் திண்மப் பொருட்கள் இலகுவில் கரையக் கூடியனவாக இருப்பதனால், வெந்நீரூற்றுக்களில் அதிகளவில் கனிமங்கள் காணப்படும். இதனால் இந்த வெந்நீரூற்றுக்களில் உள்ள நீரில் பல மருத்துவ பயன்பாடுகள் இருக்கும் என்ற நம்பிக்கையில், இந்த இடங்கள் சுற்றுலாத் தலங்களாக இருப்பது மட்டுமல்லாமல், இயலாத்தன்மை உள்ளவர்களுக்கான உடலியக்க மருத்துவம் சார்ந்த சிகிச்சை அளிக்கும் நிலையங்களுக்கான இடங்களாகவும் அமைந்துள்ளன.

இவற்றையும் பார்க்கவும்
----------------------

* கன்னியா வெந்நீரூற்று
* பமுக்கலெ வெந்நீரூற்று

மேற்கோள்கள்
-----------

1. ↑  The web site of the Roosevelt rehabilitation clinic in Warm Springs, Georgia
2. ↑  "Web site of rehabilitation clinics in Central Texas created because of a geothermal spring". 2018-06-01 அன்று மூலம் பரணிடப்பட்டது. 2015-11-04 அன்று பார்க்கப்பட்டது.
**எலிபெண்டா தீவு**, இதனை **காரபுரி தீவு** அல்லது **போரித் தீவு** என்றும் அழைப்பர் (Elephanta Island or Gharapuri Island or Pory Island) மகாராட்டிரா மாநிலத் தலைநகரம் மும்பை நகரத்தின் துறைமுகத்திற்கு கிழக்கே அமைந்த பல தீவுகளில் ஒன்றாகும். எலிபெண்டா தீவில் உள்ள எலிபண்டா குகைகளில் இந்து, பௌத்தக் குடைவரைக் கோயிலைக் கொண்டுள்ளது.

மும்பை நகரத்தின் தென்கிழக்கில் 10 கிமீ தொலைவில் அமைந்த இத்தீவின் புகழ் பெற்ற யுனெஸ்கோ நிறுவனத்தால், உலகப் பண்பாட்டுப் பாரம்பரியக் களமாக அறிவிக்கப்பட்ட எலிபண்டா குகைகளைக் காண, மும்பையில் உள்ள இந்தியாவின் நுழைவாயிலிருந்து, காலை 9 மணி முதல் மதியம் 2 மணி வரை, ஒரு மணி நேரத்திற்கு ஒரு இயந்திரப் படகு, எலிபெண்டா தீவிற்கு இயக்கப்படுகிறது. எலிபெண்டா தீவிலிருந்து மும்பைக்குத் திரும்ப, முதல் படகு மதியம் 12.30க்கும், கடைசிப் படகு மாலை 5.30க்கும் இயக்கப்படுகிறது. இத்தீவில் சுற்றுலாப் பயணிகள் இரவில் தங்க அனுமதி இல்லை.

எலிபெண்டா தீவு 16 கிமீ பரப்பளவு கொண்டது. 18°57′N 72°56′E﻿ / ﻿18.95°N 72.93°E﻿ / 18.95; 72.93. எலிபெண்டா தீவு, ராய்காட் மாவட்ட நிர்வாகத்தின் கீழ் உள்ளது.

எலிபெண்டா தீவு தென்னை, மா, புளி போன்ற மரங்களுடைய அடர்ந்த காடாக உள்ளது.

இத்தீவின் மக்கள் தொகை 1,200 மட்டுமே. இங்குள்ள மக்கள் நெல் பயிரிடுதல், மீன் பிடித்தல், படகுகளை பழுது நீக்குதல் போன்ற பணிகளில் உள்ளனர்.
இத்தீவின் உயரமான பகுதியில், மராத்தியப் பேரரசின் இரண்டு பீரங்கிகள் வைக்கப்பட்டுள்ளது.

எலிபெண்டா தீவில் செண்ட்பந்தர், மோராபந்தர் மற்றும் ராஜ்பந்தர் என மூன்று குக்கிராமங்கள் உள்ளது. எலிபண்டா குகைகள் செண்ட்பந்தர் கிராமத்தில் உள்ளது. மோராபந்தர் கிராமம் அடர்ந்த காடுகளைக் கொண்டது. எலிபெண்டா தீவில் இரவில் சுற்றுலாப் பயணிகள் தங்க அனுமதியில்லை.

படக்காட்சியகம்
--------------

* எலிபெண்டா அறிவிப்புப் பலகைஎலிபெண்டா அறிவிப்புப் பலகை
* எலிபண்டா தீவின் காட்சிஎலிபண்டா தீவின் காட்சி
* எலிபண்டா தீவுஎலிபண்டா தீவு
* தோனித்துறையிலிருந்து எலிபெண்டா மலையடிவாராத்திற்குச் செல்லும் சிறு இரயில்தோனித்துறையிலிருந்து எலிபெண்டா மலையடிவாராத்திற்குச் செல்லும் சிறு இரயில்
* எலிபெண்டா தீவின் பீரங்கி தளம்எலிபெண்டா தீவின் பீரங்கி தளம்
* தீவில் வாழும் மீனவர்கள்தீவில் வாழும் மீனவர்கள்
* எலிபெண்டா – மும்பை சுற்றுலாப் படகுஎலிபெண்டா – மும்பை சுற்றுலாப் படகு
* பீரங்கி தளத்திலிருந்து ஒரு காட்சிபீரங்கி தளத்திலிருந்து ஒரு காட்சி
* எலிபெண்டா தீவின் வீடுகள்எலிபெண்டா தீவின் வீடுகள்
* சிவன் குகை (முக்கியக் குகை)சிவன் குகை (முக்கியக் குகை)
* குகையின் சிற்பங்கள்குகையின் சிற்பங்கள்
* திருமூர்த்திகளின் சிற்பம், எலிபெண்டா தீவுதிருமூர்த்திகளின் சிற்பம், எலிபெண்டா தீவு
* சிவன் குகைக் கோயிலின் மண்டபம் சிவன் குகைக் கோயிலின் மண்டபம்
* எலிபெண்டா குகைகள்எலிபெண்டா குகைகள்
* எலிபெண்டா குகைகள்எலிபெண்டா குகைகள்
* கங்காதர மூர்த்தி (வலது), சிவ-பார்வதி (இடது)கங்காதர மூர்த்தி (வலது), சிவ-பார்வதி (இடது)
* அர்த்தநாரீஸ்வரர்அர்த்தநாரீஸ்வரர்
* கயிலை மலையில் சிவ-பார்வதிகயிலை மலையில் சிவ-பார்வதி
* கயிலை மலையை தூக்கும் இராவணன் கயிலை மலையை தூக்கும் இராவணன்

மேற்கோள்கள்
-----------

1. ↑  Da Cunha 1993, ப. 96
2. ↑  World Heritage Sites - Elephanta Caves

விக்கிமீடியா பொதுவகத்தில்,  
 ***Elephanta***   
என்பதின் ஊடகங்கள் உள்ளன. 

* Elephanta பரணிடப்பட்டது 2005-08-10 at the வந்தவழி இயந்திரம்
* Elephanta caves
* UNESCO World Heritage Site
* Going’s tough at Gharapuri
* Duffer's Guide to Elephanta, *மிட் டே*, Feb 22, 2007, pg A14
**கருப்பாயி அம்மன்** என்பவர் நாட்டார் தெய்வங்களில் ஒருவராவார்.

வரலாறு
------

புதுக்கோட்டைக்கு அருகேயுள்ள குடுமியான் மலையெனும் கிராமத்தில் இரு வேறு சாதியைச் சேர்ந்த பாப்பாதி, கருப்பாயி என்ற தோழிகள் வாழ்ந்து வந்தார்கள். மழையின்றி போனதால், கிராமத்தினை விட்டுச் செல்ல கருப்பாயின் சாதியினர் முடிவெடுத்தார்கள். அவர்கள் இரவில் ஓரிடத்தில் தங்கும்பொழுது கருப்பாயி, பாப்பாத்தியின் நினைவாகவே இருந்தாள். எனவே பாப்பாத்தியைக் காண யாருக்கும் தெரியாமல் மீண்டும் குடுமியான் மலைக்கே பயணித்தார்.

கருப்பாயின் பிரிவை தாங்க இயலாத பாப்பாத்தியும் அவளைத் தேடி பயணித்தார். இருவரும் நடுவழியில் சந்தித்துக் கொண்டர். இரு சாதியினரும் தங்களை ஒன்றாக வாழ அனுமதிக்க மாட்டார்கள் என எண்ணி, ஒன்றாக தற்கொலை செய்துகொண்டார்கள்.

கோயில்கள்
---------

* மேலச்சிறுபோது கருப்பாயி அம்மன் மற்றும் கருப்பையா கோயில்

இவற்றையும் காண்க
----------------

* நாட்டுப்புறப் பெண் தெய்வங்கள்

ஆதாரங்களும் மேற்கோள்களும்
-------------------------

1. ↑   மேலச்சிறுபோது கருப்பாயி கோயிலில் ஜூலை 10 குடமுழுக்கு சூலை 6, 2011 தினகரன்

வெளி இணைப்புகள்
---------------
**விக்டோரியா ஒகாம்போ**(ஆங்கிலம்:Victoria Ocampo *CBE*)(ஏப்பிரல் 7 1890-சனவரி 27, 1979) ஆர்ஜென்டினா நாட்டைச் சேர்ந்த இலக்கியவாதியும் எழுத்தாளருமாக விளங்கிய பெண்மணி ஆவார்.

பிறப்பும் படிப்பும்
-------------------

விக்டோரியா ஒகாம்போ வசதியான உயர் குடும்பத்தில் பிறந்தார். வீட்டிலேயே ஆசிரியர் மூலமாக பிரஞ்சு மொழியைக் கற்றார்.
தம் குழந்தைப் பருவத்திலேயே பிரெஞ்சு மொழியிலும் சுபானிசு மொழியிலும் புலமை பெற்றிருந்தார்.விக்டோரியா லனாசியன் என்னும் நாளேட்டில் கவிதைகள் கட்டுரைகள் எழுதி வந்தார்.

தாகூரும் விக்டோரியாவும்
-----------------------

தாகூரும், விக்டோரியாவும்-1924
1924 இல் ரவீந்திரநாத் தாகூர் போனர்ஸ் அயர்சுக்குச் சென்றார்.அப்பொழுது விக்டோரியாவின் தொடர்பும் நட்பும் கிடைத்தன.
விக்டோரியா இலக்கிய ஆர்வம் கொண்டவராக இருந்தார். மேலும் தாகூரின் கீதாஞ்சலியின் மொழி பெயர்ப்பைப் படித்து இருந்தார்.
எனவே தாகூரின் மீது பற்றும் மதிப்பும் ஏற்பட்டது.அப்போது உடல் நலம் குன்றி இருந்த தாகூரை தம் இல்லத்தில் தங்க வைத்து பார்த்துக் கொண்டார்.இருவரும் ஒருவருக்கொருவர் அன்பு கொண்டு பழகினர்.தாகூரிடமிருந்த ஓவியத் திறமையை வெளிக்கொணர்ந்ததில் 
விக்டோரியாவுக்குப் பெரும் பங்கு உண்டு. 1952 ஆம் ஆண்டில் விக்டோரியா தம் வரலாற்றை எழுதத் தொடங்கினார்.அந்நூலில் தாகூர் பற்றி நூறு பக்கங்களுக்கு மேல் எழுதியிருந்தார். இந்தப் புத்தகம் அவர் இறந்த பிறகே வெளிவந்தது.

பிற நிகழ்வுகள்
--------------

'சூர்' என்னும் இலக்கிய இதழ்
கலை பண்பாட்டு வளர்ச்சி நடுவமான, அவரது வீடு
* இலத்தின் அமெரிக்காவில் மிகவும் புகழ் பெற்று விளங்கிய 'சூர்' என்னும் இலக்கிய இதழைத் தொடங்கினார்.
* இரண்டாம் உலகப் போரில் நாசிகளுக்கு எதிரான இயக்கத்திற்கு ஆதரவு தெரிவித்தார்.
* 1953 ஆம் ஆண்டில் இவர் எழுதிய சில கருத்துகள் தாய் நாட்டுக்கு எதிராக இருப்பதாகக் கருதி அன்றைய அரசு விக்டோரியாவைச்
* சிறையில் அடைத்தது.இந்தியாவின் தலையீட்டுக்குப் பின் அவர் விடுதலை ஆனார். இதற்காக நேருவுக்கு நன்றி தெரிவித்து விக்டோரியா மடல் எழுதினார்.
* இந்திரா காந்தி பிரதமராக இருந்தபோது, அர்ஜென்டினாவுக்குச் சென்றார் அப்போது விக்டோரியாவை அவர் வீட்டுக்குச் சென்று சந்தித்தார்.
* விஸ்வ பாரதி பல்கலைக் கழகம், இவருக்குச் சிறப்பு டாக்டர் பட்டம் வழங்கியது.
* 1973 இல் தம் வீட்டை கலை பண்பாட்டு வளர்ச்சிகளுக்காக உனேசுகோ அமைப்பிற்கு நன்கொடை வழங்கினார்.
* 1976 இல் ஆர்ஜன்டினா அகாதமியில் உறுப்பினர் ஆனார்.

1979 ஆம் ஆண்டில் சனவரி 26 இல் வாயில் ஏற்பட்ட புண்ணின் காரணமாக இறந்தார்.

படைப்புகள்
----------

De Francesca a Beatrice

Domingos en Hyde Park

El Hamlet de Lawrence Oliver

Emily Bronte (terra incognita)

Virginia Woolf

T.E.Lawrence of Arabia

உசாத்துணை
---------

* 
* தாகூர் - விக்டோரியா, ஆகஸ்ட் 10, 2013
**விக்தர் அமசாசுபோவிச் அம்பர்த்சுமியான்** (*Victor Amazaspovich Ambartsumian*, உருசியம்: Ви́ктор Амаза́спович Амбарцумя́н; ஆர்மீனியம்: Վիկտոր Համզասպի Համբարձումյան, 18 செப்டம்பர் [யூ.நா. 5 செப்டம்பர்] 1908 – 12 ஆகத்து 1996) ஒரு சோவியத் ஒன்றிய ஆர்மேனிய அறிவியலாளர், கோட்பாட்டு இயற்பியலை நிறுவியவர்களில் ஒருவர். கணித இயற்பியலுக்குப் பெரும் பங்களிப்பு செய்த இவர் விண்மீன் இயற்பியல், ஒண்முகில், உடுக்கண வானியல், உடுக்கண அமைப்புகளின் இயங்கியல், விண்மீன்களின் அண்டப்பிறப்பியல், பால்வெளிகள் ஆகிய புலங்களில் ஆய்வு மேற்கொண்டார்.

இவர் 1946 இல் பியூரகான் வான்காணகத்தை நிறுவினார். இவர் ஆர்மேனியக் கல்விக்கழகத்தின் இரண்டாம் நெடுநாளைய தலைவராவார் (1947–93). இவர் 1961 முதல் 1964 வரை பன்னாட்டு வானியல் ஒண்றியத்தின் தலைவரக விளங்கினார். இவர் இருமுறை பன்னாட்டு அறிவியல் ஒன்றியத்தின் மன்றத்துக்குத் தேர்வு செய்யப்பட்டார் (1966–72).

இவர் அரசு வானியல் கழகம் உட்பட பல கல்விக்கழகங்களின் அயல்நாட்டு உறுப்பினராக இருந்துள்ளார். இவற்றில் அமெரிக்கத் தேசிய அறிவியல் கல்விக்கழகமும் அடங்கும். இவர் பெற்ற விருதுகளாவன இசுடாலின் பரிசு (1946, 1950), சமவுடைமை உழைப்பு வீர்ர் (1968, 1978), உருசியக் கூட்டமைப்பின் அரசு பரிசு அரசு வானியல் கழ்கத்தின் பொற்பதக்கம், புரூசு பொற்பதக்கம், ஆர்மேனியத் தேசிய வீர்ர் ஆகியன உள்ளடங்கும்.

**இவரது பெயரிடப்பட்டவை**

* குறுங்கோள் 1905 அம்பர்த்சுமியான்
* பியூரகான் வானியற்பியல் காணகம்

அம்பர்த்சுமியான் பன்னாட்டுப் பரிசு
----------------------------------

ஆர்மேனியக் குடியரசின் தலைவர் அறிவியலுக்கான அம்பர்த்சுமியான் பன்னாட்டுப் பரிசு ஒன்றை நிறுவி அறிவித்துள்ளார். இது வானியற்பியலிலும் அதுசார்ந்த கணிதவியல், இயற்பியல் துறைகளுக்கும் தரப்படும். $500,000 மதிப்புள்ள இது வென்றவரின் நாட்டைப் பற்றிக் கருதாமல் அனைத்து நாட்டினருக்கும் வழங்கப்படுகிறது. இப்பரிசு முதலில் 2010 இல் வழங்கப்பட்டது.

மேற்கோள்கள்
-----------

1. ↑  Adriaan Blaauw (1997). "V. A. Ambartsumian (18 September 1908–12 August 1996)". *Journal of Astrophysics and Astronomy* (இந்திய அறிவியல் சங்கம்) **18**: 1–8. doi:10.1007/BF02714847. Bibcode: 1997JApA...18....1B.
2. ↑  Israelian, Garik. "Obituary: Victor Amazaspovich Ambartsumian, 1912 [sic] – 1996". *Bulletin of the American Astronomical Society* **29** (4): 1466–1467. Bibcode: 1997BAAS...29.1466I.
3. ↑  "In Passing: Victor Amazaspovich Ambartsumian (1908–1996)". *Journal of the Royal Astronomical Society of Canada* **90**: 351. 1996. Bibcode: 1996JRASC..90..345.
4. ↑  Donald Lynden-Bell; Gurzadyan, V. (1998). "Victor Amazaspovich Ambartsumian. 18 September 1908-12 August 1996". *Biographical Memoirs of Fellows of the Royal Society* **44**: 23. doi:10.1098/rsbm.1998.0002.
5. ↑  Awarding of RAS gold medal
6. ↑  Mayall, N. U. (1960). "Award of the Bruce Gold Medal to Prof. V. A. Ambartsumian]]". *Publications of the Astronomical Society of the Pacific* **72**: 73–72. doi:10.1086/127484. Bibcode: 1960PASP...72...73M.
7. ↑  "Viktor Ambartsumian International Prize". Academical Scientific Network of Armenia. 31 January 2014 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***விக்தர் அம்பர்த்சுமியான்***   
என்பதின் ஊடகங்கள் உள்ளன. 

* Ambartsumian featured on the 100 Armenian Dram banknote in 1998.
* Bruce Medal page
* Articles and memoirs.
விடுதலையடைந்தபின் டேச்சு கைதிகள் சிறைச்சாலையின் நுழைவுவாயில் தோற்றம்
இரயில் மூலம் கொண்டுவந்து கொட்டப்பட்ட கொல்லப்பட்டவர்களின் உடல்கள்
**டேச்சு கைதிகள் சிறைச்சாலை** (*Dachau Concentraion Camp*) என்பது நாசி ஜெர்மனியின் கைதிகள் சிறைச்சாலையைக் குறிக்கும். அரசியல் கைதிகளையும் கம்யூனிஸ்டுகளையும் போர்க்கைதிகளையும், நாசி எதிர்ப்பாளர்களையும், தேசத்துரோகம் புரிபவர்களையும், அரசியல் பத்திரிகையாளர்களையும் அடைத்து வைத்துக் கொடுமைப்படுத்தும் இடமாக 29 ஏப்ரல், 1935 வரை செயல்பட்டது. இது ஜெர்மனியின் பவேரியா மாநிலத்திலுள்ள முனிச்சுக்கு அருகாமையிலுள்ள டேச்சு என்னும் ஊரில் அமைந்துள்ளது. மார்ச் 1933 ல் ஹைன்ரிச் ஹிம்லர் ஆட்சியின் போது இது திறக்கப்பட்டது. ஆரம்பத்தில் இது சாதரண சிறைச்சாலையாகத்தான் தொடங்கப்பட்டது. 1933 ஜூலை 6 ஆட்சி கலைந்தபின் இட்லரின் ஆளுமையில் இதன் செயல்பாடுகள் மாற்றப்பட்டன. இது அரசியல் கைதிகளின் சிறைச்சாலையாக அறிவிக்கப்பட்டது. டேச்சு சிறைச்சாலைக்குப்பிறகு இந்த பின்பற்றல் நடைமுறை அனைத்து நாசிச் சிறைச்சாலைகளுக்கும் விரிவுபடுத்தப்பட்டன.

சிறைச்சாலையின் கொடுமைகள்
------------------------

கைதிகள் மேல் கூரையில் தூக்கிலிடப்பட்டப்பின் சவங்களை எரியூட்டும் மேடை
கைதிகள் அடைக்கப்படும் கொட்டகை
உலகிலேயே மிகக் கொடூரமான சிறைச்சாலை இதுவாகத்தான் இருக்கும். இதை ஒற்றி அமைந்துள்ள அவுஷ்விட்ஸ் சிறைச்சாலையை ஒப்பிடுகையில் இந்த சிறையிலேயே அதிகமான கொடுமைகள் நடந்ததாக கூறப்படுகிறது. இது மக்கள் நடமாட்டமில்லாத, நகரத்துக்கு வெளியே அமைந்துள்ளதால் இந்த சிறையைப்பற்றி ஜெர்மனி மக்கள் அவ்வளவாக அறியவில்லை. இவ்விடத்தை அணுகவோ, நிழற்படம் எடுக்கவோ அல்லது விமர்சிக்கவோ அனுமதியில்லை. இங்கு பணிபுரிபவர்களுக்கு சங்கேத எச்சரிக்கையும் கொடுக்கப்பட்டது. அது பின்வருமாறு;

*கடவுளே என்னை ஊமையாக்கிவிடு டேச்சுக்கு வருவதை விரும்பவில்லை*;

இந்த சிறைச்சாலையில் 20 லட்சம் கைதிகள் இறந்தனர். அதில் மூன்றில் ஒரு பங்கு யூதர்கள் எனக்கூறப்படுகிறது. இந்த சிறைச்சாலை போதிய வெளிச்சமின்றி இருட்டறை கூடாரமாக அமைக்கப்பட்டிருந்தது. வெளிச்சக் குறைபாடு, சுகாதாரமின்மை, பசிக்கொடுமையால் பல கைதிகள் இறந்து விடுவர். எப்போதாவது உணவு, நோய்வந்தால் போதிய சிகிச்சையளிக்காமை கொட்டகையில் பலரும் அடைக்கப்படுதல், போன்ற கொடுமைகள் மிகச் சாதாரணமாக நிகழும். பிணங்கள் அடுக்கடுக்காக எடுத்துவந்து கொட்டப்பட்டு இங்குள்ள எரிமேடையில் எரிக்கப்படும்.

பலரை விசாரணையில்லாமல் சுடப்பட்டும், தூக்கில் தொங்கவிடப்பட்டும் கொல்லப்படுவர். இவர்களை எரிக்க இங்கேயே இரு எரிமேடைகள் அமைக்கப்பட்டு இருந்தது. பலர் கொத்தடிமைகளாகவும், அடிமைத் தொழிலாளர்களாகவும் முதலாளிகளுக்கும், நிலச்சுவான்தாரார்களுக்கும் அடிமைகளாகவும் விற்கப்படுவர். 1945

ல் ஜெர்மனி நேசநாட்டு அணியினரால் வீழ்ந்தபோது அமெரிக்க இராணுவம் வந்து இவ்விடத்தை மீட்டு கைதிகளுக்கு விடுதலையளித்த்து. அதன் பிறகே இந்த சிறைச்சாலையின் கொடுமை வெளி உலகுக்கு தெரியவந்தது. தற்பொழுது இச்சிறைச்சாலை மக்கள்அருங்காட்சியாமாக செயல் படுகிறது. இட்லரின் மனிதவுரிமை மீறலுக்குச் சான்றாக இச்சிறைச்சாலை விளங்குகிறது.

டேச்சு முகாமில் படுகொலை செய்யப்பட்டவர்கள்
-----------------------------------------

* நூர் இனாயத் கான்
***லாக்கப்*** ஒரு 2020 இந்திய தமிழ்த் திரைப்படம். இந்த திரைப்படத்தின் இயக்குநர் நிதின் சத்யா. இந்த திரைப்படத்தில் வைபவ் , வெங்கட் பிரபு மற்றும் வாணி போஜன் ஆகியோர் நடிக்கின்றனர். இது ஆகஸ்ட் 14 அன்று ஜீ5 இல் வெளியிடப்பட்டது.

நடிகர்கள்
---------

* வைபவ் வசந்த்யாக
* மூர்த்தியாக வெங்கட் பிரபு
* வாணி போஜன் மீனாவாக
* பூர்ணா மல்லிகாவாக
* காவல்துறை ஆய்வாளர் இல்லவராசியாக ஈஸ்வரி ராவ்
* மிமி கோபி சம்பத்யாக
* மல்லிகாவின் கணவராக பொராலி திலீபன்
* உதவி ஆணையராக ஜெயராஜ்
* ராமராக விஜயமுத்து
* ராமரின் சகோதரராக ஜெய் ஆனந்த்
* மீனாவின் தந்தையாக சாதையா
* எஸ்.ஐ.குமாராக மேனக்ஷா
* தலைமை காவலர்யாக"பிளாக் ஷீப்" ராம் நிஷாந்த்
* அன்புவாக பி.ஜி.விஷ்வா
* அன்புவாக ஜெயவன்னன் மற்றும் அகிலாவின் தாத்தாவாக
* அகிலாவாக திஷா ரபுராம்
* புதிய ஆய்வாளராக திலீபன்(சிறப்பு தோற்றம்)

தயாரிப்பு
---------

இந்தத் திரைப்படத்தின் தயாரிப்பு 2019 இல் தொடங்கியது மற்றும் தொலைக்காட்சி நடிகை வாணிபோஜனின் திரைப்படமாக இது கருதப்பட்டது. இப்படத்தை நடிகர் நிதின் சத்யா தயாரித்துள்ளார் , மேலும் வைபவ் மற்றும் வெங்கட்பிரபு நடித்த இரண்டு ஊழல் காவலர்களாக நடித்துள்ளனர்.  நிதின் சத்யா முன்பு வைபவ் மற்றும் வெங்கட் பிரபு ஆகியோருடன் *சென்னை 600028 II* இல் பணிபுரிந்தார். *லாக்கப்* என்ற தலைப்பு தேர்ந்தெடுக்கப்பட்டது, ஏனெனில் இந்த படம் ஒரு காவல் துறை மற்றும் பல உண்மையான சம்பவங்களை அடிப்படையாகக் கொண்டது.  இந்த திரைப்படமானது ஓரு புது முயற்சியாக விளம்பரப்படுத்தப்பட்டது. இதில் வைபவ் ஒரு காவல் அதிகாரியாக நடிக்கிறார், இருப்பினும் அவர் *டானாவில்* (2020) ஒரு காவல்துறை அதிகாரியாக நடித்தார்.  வெங்கட்பிரபு முதல்முறையாக எதிரியாக சித்தரிக்கிறார்.

வெளியீடு
--------

*லாக் கப்* 2020 ஆகஸ்ட் 14 அன்று ஊடக சேவையான ஜீ5 இல் வெளியிடப்பட்டது.  தயாரிப்புக்குப் பிந்தைய பணிகள் முடிந்தபின், இது 2019 நவம்பரில் ஒரு நாடக வெளியிடாக வெளியிட திட்டமிடப்பட்டது.  இருப்பினும், படத்தின் தாமதம் மற்றும் அடுத்தடுத்த கோவிட்-19தொற்றுநோய் ஆகியவை காரணமாக நாடக வெளியீடு கைவிடப்பட்டது.

சான்றுகள்
---------

1. ↑  "Vaibhav & Vani Bhojan's 'Lock up' teaser". *டைம்ஸ் ஆப் இந்தியா*. 13 நவம்பர் 2019. 26 மார்சு 2020 அன்று மூலதளத்திலிருந்து பரணிடப்பட்டது எடுக்கப்பட்டது. 20 ஜுலை 2020 அன்று பார்க்கப்பட்டது. Check date values in: `|access-date=, |archive-date=` (உதவி)
2. 1 2  ஜீ5 டிவிட்டர்
3. 1 2 3  டக்கான்
4. ↑  சினிமா எஸ்பிரஸ்பார்வை நாள் 2020 -06-29
கராச்சி உச்ச நீதிமன்றப் பதிவகம் என்று அழைக்கப்படும் விக்டோரியா அருங்காட்சியகம்
**விக்டோரியா அருங்காட்சியகம்** (*Victoria Museum*) பாக்கித்தான் நாட்டின் கராச்சியில் உள்ளது. இப்போது கராச்சி உச்ச நீதிமன்றப் பதிவகம் என்ற பெயரால் அழைக்கப்படுகிறது. விக்டோரியா மற்றும் எல்பர்ட்டு அருங்காட்சியகம் என்ற பெயரில் முதலில் நிறுவப்பட்டது. கராச்சியில் அமைந்துள்ள இக்கட்டிடத்தில் பாக்கித்தானின் உச்ச நீதிமன்ற கராச்சி பதிவகக் கிளை இயங்குகிறது.

வரலாறு
------

இந்த கட்டிடம் முதலில் ஆங்கிலேயர் ஆட்சியின் போது கட்டப்பட்டது. இது விக்டோரியா மகாராணியின் ஆட்சிக் காலத்தில் 1887 ஆம் ஆண்டு கன்னாட் பிரபுவால் ஒரு அருங்காட்சியகமாகத் தொடங்கப்பட்டு விக்டோரியா மற்றும் எல்பர்ட்டு அருங்காட்சியகம் என்ற பெயரால் அழைக்கப்பட்டது. 
1948 ஆம் ஆண்டு பாக்கித்தான் நாட்டை நிறுவியவரான முகமது அலி ஜின்னா பாக்கித்தான் மாநில வங்கிக்கான அடிக்கல்லை நாட்டினார். 

1892 ஆம் ஆண்டு மே மாதம் 21 ஆம் தேதியன்று இது முழு அருங்காட்சியகமாக மாற்றப்பட்டு விக்டோரியா அருங்காட்சியகம் என்று பெயரிடப்பட்டது.  பதப்படுத்தப்பட்ட விலங்குகள், மொகஞ்சதாரோவின் கலைப்பொருட்கள், இந்தியா மற்றும் வெளிநாடுகளில் உள்ள மக்களின் சிலைகள், உருவப்படங்கள், ஓவியங்கள் மற்றும் உலகம் முழுவதிலும் உள்ள பிரபலமானவர்களின் படங்கள் ஆகியவை அங்கு இருந்தன. 

1957 ஆம் ஆண்டு அக்டோபர் மாதம் இக் கட்டிடத்தில் கராச்சியில் உச்ச நீதிமன்றத்தின் பதிவகம் நிறுவப்பட்டது.

மேற்கோள்கள்
-----------

1. 1 2 3  Tanoli, Ishaq (December 24, 2018). "New building of SC Registry to be completed in three years". *DAWN.COM*.
2. 1 2  Balouch, Akhtar (November 21, 2013). "In search of the Victoria Museum – Part II". *DAWN.COM*.
**லாக்கீட் சி-130 எர்க்குலிசு** (*Lockheed C-130 Hercules*) என்பது ஓர் அமெரிக்க 4-இயந்திர சுழலிவிசை இராணுவப் போக்குவரத்து வானூர்தி ஆகும். இது லாக்கீட் மார்ட்டின் நிறுவனத்தினால் வடிவமைக்கப்பட்டுக் கட்டப்பட்டது. புறப்படுவதற்கும் தரையிறங்குவதற்கும் ஆயத்தமில்லாத ஓடுபாதைகளைப் பயன்படுத்தும் திறன் கொண்டது. சி-130 தொடக்கத்தில் இராணுவ, மருத்துவத் தேவைகள், மற்றும் சரக்குப் போக்குவரத்து விமானமாக வடிவமைக்கப்பட்டது. பல்துறை விமானச் சட்டகம் வான்வழித் தாக்குதல், தேடுதல் மற்றும் மீட்பு, அறிவியல் ஆய்வுப் பணி, வானிலை உளவு, வான்வழி எரிபொருள் நிரப்புதல், கடல் ரோந்துப் பணி, வான்வழித் தீயணைப்பு உட்படப் பல வழிகளில் பயன்படுத்தப்பட்டுள்ளது. இது இப்போது உலகெங்கிலும் உள்ள பல இராணுவப் படைகளுக்கு முக்கிய தந்திரோபாய வானூர்தியாகப் பயன்படுத்தப்படுகிறது. லாக்கீட் எல்-100 என விற்பனை செய்யப்படும் மக்கள் பயன்பாட்டுப் பதிப்புகள் உட்பட எர்க்குலிசின் 40-இற்கும் மேற்பட்ட வகைகள் 60-இற்கும் மேற்பட்ட நாடுகளில் இயங்குகின்றன.

சி-130 வானூர்தி 1956 ஆம் ஆண்டில் அமெரிக்காவில் தனது சேவையைத் தொடங்கியது, பின்னர் ஆத்திரேலியா உட்படப் பல நாடுகளில் அறிமுகப்படுத்தப்பட்டது. எர்க்குலிசு பல இராணுவ, பொதுமக்கள் மற்றும் மனிதாபிமான உதவி நடவடிக்கைகளில் பங்கேற்றுள்ளது. 2007 இல், சி-130 அதன் முதன்மை வாடிக்கையாளருடன் (ஐக்கிய அமெரிக்க வான்படை) 50 ஆண்டுகள் தொடர்ந்து சேவையாற்றிய ஐந்தாவது வானூர்தி ஆகும். சி-130 60 ஆண்டுகளுக்கும் மேலாக தொடர்ந்து தயாரிக்கப்பட்ட மிக நீண்ட இராணுவ விமானமாகும், புதுப்பிக்கப்பட்ட லாக்கீட் மார்ட்டின் சி-130 ஜே சூப்பர் ஹெர்குலிஸ் தற்போது தயாரிக்கப்படுகிறது.

குறிப்புகள்
-----------

1. ↑  மற்றையவை: இங்கிலீசு எலெக்ட்ரிக் கான்பரா, பி-52 இசுத்திராட்டோபோர்ட்டிரசு, துப்போலெவ்-95, கேசி-135.

மேற்கோள்கள்
-----------

1. ↑  "C-130J Selected Acquisition Report." பரணிடப்பட்டது 2012-09-16 at the வந்தவழி இயந்திரம் *US Department of Defence*, 31 December 2011.
2. ↑  Stokes, Stephannie (29 December 2015). "C-130 aircraft designed in the 1950s still delivers". *Marketplace*. .

வெளி இணைப்புகள்
---------------

விக்கிமீடியா பொதுவகத்தில்,  
 ***சி-130 எர்க்குலிசு***   
என்பதின் ஊடகங்கள் உள்ளன. 

* Lockheed Martin official C-130 page
* U.S. Air Force C-130 fact sheet
* C-130 U.S. Navy fact file and C-130 history page on Navy.mil
* C-130hercules.net

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST

 |
| தேசிய | 
* ஜெர்மனி
* Israel
* United States

 |
கணிதத்தின் எண் கோட்பாட்டில் ஒரு ஒற்றை எண்ணின் பகுகாரணிகளில் ஒன்று பகா எண்ணாக இருந்திருந்தால், அவ்வெண் ஒற்றை நிறைவெண்ணாக இருக்கக்கூடிய சாத்தியக்கூறுடையதாக இருப்பின் அந்த ஒற்றையெண் **டேக்கார்ட் எண்** (*Descartes number*) எனப்படும். இத்தகைய பண்புடைய எண் 198585576189 ஐக் கண்டறிந்த கணிதவியலாளர் ரெனே டேக்கார்ட்டின் பெயரால் இவ்வெண்கள் டேக்கார்ட் எண்கள் என அழைக்கப்படுகின்றன. இந்த ஒரு எண்ணைத் தவிர, இவ்வகை எண்களுக்கான வேறு எடுத்துக்காட்டுகள் எதுவும் கண்டுபிடிக்கப்படவில்லை.

 *D* = 32⋅72⋅112⋅132⋅22021 = (3⋅1001)2⋅(22⋅1001 − 1) = 198585576189  என்ற எண் அதன் பகுகாரணியான  22021  ஆனது பொய்யாக பகா எண்ணாக கருதப்பட்டால் மட்டுமே 198585576189 ஒரு நிறைவெண்ணாக இருக்க முடியும்.

எடுத்துக்காட்டு எண்
-------------------

*D* நிறைவெண் எனில் அதன் வகுஎண் சார்பு {\displaystyle \sigma (D)=2D} ஆக இருக்கும்.

 *D* = 198585576189  என எடுத்துக்கொண்டால்:

{\displaystyle {\begin{aligned}\sigma (D)&=(3^{2}+3+1)\cdot (7^{2}+7+1)\cdot (11^{2}+11+1)\cdot (13^{2}+13+1)\cdot (22021+1)=(13)\cdot (3\cdot 19)\cdot (7\cdot 19)\cdot (3\cdot 61)\cdot (22\cdot 1001)\\&=3^{2}\cdot 7\cdot 13\cdot 19^{2}\cdot 61\cdot (22\cdot 7\cdot 11\cdot 13)=2\cdot (3^{2}\cdot 7^{2}\cdot 11^{2}\cdot 13^{2})\cdot (19^{2}\cdot 61)=2\cdot (3^{2}\cdot 7^{2}\cdot 11^{2}\cdot 13^{2})\cdot 22021=2D,\end{aligned}}}
 192⋅61 = 22021  ஆக இருப்பதால் 22021 பகு எண்ணே. இருப்பினும் 22021 ஐப் பொய்யான ஒரு பகாஎண்ணாகக் கருதியே மேலுள்ள முடிவு பெறப்பட்டுள்ளது. அதாவது 22021 ஐப் பொய்யான ஒரு பகாஎண்ணாகக்{\displaystyle \sigma (198585576189)=2.198585576189} என்பது நிறுவப்படுள்ளது. எனவே 198585576189 ஒரு டேக்கார்ட் எண்.

மேற்கோள்கள்
-----------

* Banks, William D.; Güloğlu, Ahmet M.; Nevans, C. Wesley; Saidak, Filip (2008). "Descartes numbers". in Jean-Marie De Koninck; Andrew Granville; Luca, Florian. *Anatomy of integers. Based on the CRM workshop, Montreal, Canada, March 13--17, 2006*. CRM Proceedings and Lecture Notes. **46**. Providence, RI: American Mathematical Society. பக். 167–173. பன்னாட்டுத் தரப்புத்தக எண்:978-0-8218-4406-9.
* Klee, Victor; Wagon, Stan (1991). *Old and new unsolved problems in plane geometry and number theory*. The Dolciani Mathematical Expositions. **11**. Washington, DC: Mathematical Association of America. பன்னாட்டுத் தரப்புத்தக எண்:0-88385-315-9.
**லாங் ஹாய்** (*Long Hải Hills*) குன்றுகள் வியட்நாமின் பா ரியா-உங் டவ் மாகாணத்தில் லாங் டியன் மாவட்டத்தில் லாங் ஹாய்க்கு அருகிலுள்ள குன்றுகள் ஆகும்.

வியட்நாம் போரின் போது, லாங் ஹீஸ் என்பது வியட் காங்கின் அடித்தளப் பகுதியாக இருந்தது, இது மின்ஹ் அணை இரகசிய மண்டலம் என்று அறியப்பட்டது.  விசி டி445 பட்டாலியன் மற்றும் விசி சி25 லாங் டாட் மாவட்ட நிறுவனம் மலைகளை ஒரு விநியோகத்திற்கான மற்றும் நிறுத்தப் பகுதியாகப் பயன்படுத்தின. 1வது ஆஸ்திரேலிய பணிக்குழு, அதன் தந்திரோபாயப் பகுதியான புவோக் டுய் மாகாணத்தின் குன்றுகள் மற்றும் அதைச் சுற்றியுள்ள பகுதிகளில் பல நடவடிக்கைகளை மேற்கொண்டது. 1970 ஆம் ஆண்டில் பிப்ரவரியில் *ஹேமர்ஸ்லி நடவடிக்கைக்குப்* பிறகு டி445 ஐ  திரும்பப் பெறும்படி கட்டாயப்படுத்தியது. 1971 ஆம் ஆண்டில் ஆஸ்திரேலிய மற்றும் நியூசிலாந்து துருப்புக்கள் வெளியேறத் தொடங்கியபோது, கம்யூனிச எதிர்ப்பு சக்திகளின் வலிமையைக் குறைத்துக்கொண்டு டி445 பட்டாலியன் மீண்டும் வலிமையைப் பெற முடிந்தது.

இன்று இக்குன்றுகள் உள்ளூர் மக்களுக்கும், பள்ளி மாணவர்களுக்கும், சுற்றுலாப் பயணிகளுக்கும் பார்வையிடத் திறக்கப்பட்டுள்ளன. பார்வையாளர்கள் மலைகளில் ஏறி, வியட்காங் கோட்டையின் பதுங்கு குழிகள், சுரங்கங்கள் மற்றும் இடிபாடுகளைக் காணலாம். மேலே செல்லும் வழியில் மூன்றில் இரண்டு பங்கு தொலைவில் ஒரு கோயில் உள்ளது. அங்கு, போரில் இறந்த அனைத்து வியட்காங் வீரர்களின் பெயர்களும் பட்டியலிடப்பட்டுள்ளன.

மேற்கோள்கள்
-----------

1. ↑  Rowe, p.62.
2. ↑  'Operation Hammersley' URL:  (Australian War Museum)
3. ↑  Minh Dam Bases - #16 of 42 things to do in Vung Tau, URL:  (Tripadvisor)
பிரித்தானியர் ஹொங்கொங்கை கைப்பற்றிய காலங்களின் விக்டோரியா நகரத்தின் காட்சி 1841களில்
1850 களில் விக்டோரியா நகரத்தின் வளர்ச்சி
**விக்டோரியா நகரம்** (Victoria City) அல்லது **விக்டோரியாவின் நகரம்** என அழைக்கப்பட்ட இடம், 1841 ஆம் ஆண்டு ஹொங்கொங்கை கைப்பற்றிய பிரித்தானியரால் மேற்கொள்ளப்பட்ட முதல் குடியேற்ற நகரத்தின் பெயராகும். இருப்பினும் "அரசிநகரம்" (Queenstown) பெயரிடப்பட்ட இடமே பின்னர் விக்டோரியா என அழைக்கப்படத்தொடங்கியது. இந்த நகரத்தை அடிக்கடி தவறுதலாக ஹொங்கொங்கின் தலைநகரம் "விக்டோரியா" என்று கூறுதல் வழக்கமாகி விட்டது. இருப்பினும் விக்டோரியா நகரம் என அழைக்கப்பட்ட நகரமே தற்போது மையம் என அழைக்கப்படுகின்றது. அதேவேளை தற்போதும் அதிகமான அரச திணைக்களங்கள் இங்கு தான் உள்ளன.

வரலாறு
------

மேற்கோள்கள்
-----------

1. ↑  Cap 1 Sched 1

வெளியிணைப்புகள்
---------------

|  |  |
| --- | --- |
|  | **ஒங்கொங்:விக்கிவாசல்** |

விக்கிமீடியா பொதுவகத்தில்,  
 ***Victoria City***   
என்பதின் ஊடகங்கள் உள்ளன. 

* Boundary of the City of Victoria as defined in Hong Kong Laws, Cap 1 SCHED 1 of Hong Kong Law
* Photos of the 1903 boundary stones
* A article on the "four wans and nine yeuks" in Chinese பரணிடப்பட்டது 2005-02-06 at the வந்தவழி இயந்திரம் (Adobe PDF format)
* Victoria City - Provisional Urban Council பரணிடப்பட்டது 2011-07-11 at the வந்தவழி இயந்திரம்
* Victoria City - Provisional Urban Council பரணிடப்பட்டது 2011-07-11 at the வந்தவழி இயந்திரம்
**கருணா பத்வால்**, இந்தியாவின் மும்பையைச் சேர்ந்த பெண் திரைப்படத் தயாரிப்பாளரும், இந்தி திரைப்பட நடிகரான ஷாருக்கானின் வணிக மேலாளருமாவார். நடிகர் ஷாரூக்கானுடன் இணைந்து, சென்னை எக்ஸ்பிரஸ்  மற்றும் ஹாப்பி நியூ இயர் போன்ற வெற்றிப் படங்களை கருணா தயாரித்து வெளியிட்டுள்ளார். இந்தி பொழுதுபோக்கு துறையில் சக்திவாய்ந்த பெண்களில் ஒருவராக கருதப்படும் இவர், ரெட் சில்லிஸ் என்ற திரைப்பட தயாரிப்பு நிறுவனத்தை நடத்தி வருகிறார்.

தொழில்
------

இந்தி திரைப்பட உலகில் வணிக மேலாளராக தனது திரைப்பட வாழ்க்கையைத் தொடங்கியுள்ள இவர், கடந்த 15 ஆண்டுகளுக்கும் மேலாக ஷாருக்கானின் வணிக மேலாளராகப் பணியாற்றி வருகிறார், அவரின் தொழில் முயற்சிகள், வணிகங்கள் தவிர அவரது வியாபார குறியீட்டு ஒப்புதல்கள் மற்றும் நிகழ்ச்சிகளை கையாண்டு வருகிறார். ஷாருக்கானின் OTT இயங்குதளங்கள் மற்றும் திரைப்படங்கள் ஆகிய இரண்டிற்கும் உள்ளடக்கத்தை உருவாக்குவதற்கும் செயல்படுத்துவதற்கும் கருணாவின் நிறுவனமான ரெட் சில்லிஸ் பொறுப்பேற்றுள்ளது இருவரும் இணைந்து தயாரித்த சென்னை-எக்ஸ்பிரஸ், ஹாப்பி நியூ இயர் திரைப்படங்கள் தவிர ஜீரோ என்ற திரைப்படத்தையும் தயாரித்துள்ளார். ரா.ஒன் மற்றும் சென்னை எக்ஸ்பிரஸ் திரைப்படங்களுக்காக ரெட் சில்லிஸ் நிறுவனத்தின் மூல சந்தைப்படுத்துதல் துறையின் தலைவராக, வலுவான பிரச்சாரத்திற்கு தலைமை தாங்கியுள்ளார்.KKR - கொலட்டா நைட் ரைடர்ஸ் என்ற இந்திய தொழில்முறைத் துடுப்பாட்ட அணியை ஷாருக்கான் நிறுவுவதற்கு கருணாவும் முக்கிய பங்காக இருந்துள்ளார். கிட்சானியா, என்ற இந்தியாவின் கல்வி முயற்சிக்கான குழுவில் இயக்குனராகவும் கருணா, இருந்துள்ளார்.

தனிப்பட்ட வாழ்க்கை
------------------

ரவீந்தர் சிங் பத்வால் என்பவரை கருணா திருமணம் செய்துள்ளார். இத்தம்பதியருக்கு ஹன்ஸ் பத்வால் மற்றும் ஷம்ஸ் பத்வால் என்ற இரு குழந்தைகள் உள்ளனர்.

திரைப்படவியல்
-------------

| ஆண்டு | திரைப்படம் | பங்கு |
| --- | --- | --- |
| 2013 | *சென்னை விரைவு* | இணை தயாரிப்பாளர் |
| 2014 | *புத்தாண்டு வாழ்த்துக்கள்* | இணை தயாரிப்பாளர் |
| 2018 | *பூஜ்யம்* | இணை தயாரிப்பாளர் |

மேற்கோள்கள்
-----------

1. ↑  "Shah Rukh Khan's business manager turns co-producer for Chennai Express". *hindustantimes.com*.
2. ↑  "I am very proud of the marketing that Red Chillies has done for 'Chennai Express', with Karuna (Badwal), Karim (Morani), Venky (Mysore)". *dnaindia.com*.
3. ↑  "Karuna Badwal, Co-Producer, Red Chillies Entertainments Pvt. Ltd". *timesofindia.indiatimes.com/*.
4. ↑  "Karuna Badwal". *www.isb.edu* (ஆங்கிலம்). 2023-03-27 அன்று பார்க்கப்பட்டது.
5. ↑  "Shah Rukh Khan, Danny Denzongpa, Sonu Sood and other celebs offered their condolences on the sad passing of SRK's business manager Karuna Badwal's father Madan Mohan Arora". *mid-day.com*.
6. ↑  "Karuna Badwal or Kareem Morani (producers at Red Chillies Entertainment), have ideas, which they should actuate". *indianexpress.com/*.
**கருஞ்சொண்டுக் கூரலகி** (*Drepanornis albertisi*) என்பது நடுத்தர அளவான, அதாவது 35 செமீ நீளமான கபில நிறச் சந்திரவாசிப் பறவையினம் ஒன்றாகும். இதன் ஆண் பறவை தன் கண்களுக்கு அருகில் செவ்வூதா மற்றும் சாம்பல் நிறங் கலந்த தோலைக் கொண்டிருக்கும். இதன் வால் வெளிர் மஞ்சள் நிறமாயும் கண்கள் கடும் கபில நிறமாயும் வாய் மஞ்சள் நிறமாயும் சொண்டு கருமையாகவும் கூர்மையாக நீண்டு வளைந்தும் காணப்படும். இதன் தலையில் கொம்புகள் போன்று மேலெழுந்த கரிய இறகுகள் காணப்படும். நீண்டிருக்கும் மேற்படி இறகுகளின் முனை ஊதா நிறமாக இருக்கும். இப்பறவைகளின் பெண் பறவைகளிடத்தில் மேற்படி கொம்புகள் போன்ற அமைப்புக் காணப்படுவதில்லை. பெண் பறவைகள் ஆண் பறவைகளிலும் ஒப்பீட்டளவிற் சிறியவையும் சொண்டுகள் ஒப்பீட்டளவில் மிக நீளமானவையாகவும் ஆண் பறவைகளின் சொண்டுகளை விட நிறம் குறைந்தும் காணப்படும்.

கருஞ்சொண்டுக் கூரலகிப் பறவையினம் நியூகினித் தீவின் மலைசார் காடுகளெங்கும் பரவிக் காணப்படும். இதன் முதன்மையான உணவுகள் பழங்களும் பூச்சிகளுமாகும். இனப்பெருக்க காலத்தின் போது, இதன் பெண் பறவை ஒன்று அல்லது இரண்டு முட்டைகளை இடும். முட்டைகள் வெளிறிய பழுப்பு நிறமாகவும் மேற்பகுதியில் கபில நிறத்திலும் சாம்பல் நிறத்திலுமான புள்ளிகள் கொண்டும் இருக்கும்.

மேற்கோள்கள்
-----------

* BirdLife International (2004). *Epimachus albertisi*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 29 October 2006. இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

வெளித் தொடுப்புகள்
------------------

* பறவையுயிர் இனங்களின் மெய்யறிக்கை பரணிடப்பட்டது 2007-09-29 at the வந்தவழி இயந்திரம்
* ஐயுசிஎன் செம்பட்டியல்


1. ↑  BirdLife International (2016). "*Drepanornis albertisi*". *IUCN Red List of Threatened Species* **2016**: e.T22706157A94053564. doi:10.2305/IUCN.UK.2016-3.RLTS.T22706157A94053564.en.. பார்த்த நாள்: 12 November 2021.
**ஜெகநாநாதன் விஜயா** (*J. Vijaya*)(1959-1987) என்பவர் இந்தியாவின் முதல் பெண் *ஊர்வன மற்றும் ஈரிடவாழ்வியலாளர்* ஆவார். இவர் நாடு முழுவதும் ஆமைகளின் நடமாட்டத்தை ஆவணப்படுத்தியுள்ளார். இவர் உலக பாதுகாப்பு சங்கத்தின் நன்னீர் செலோனியன் நிபுணர் குழுவின் தலைவரான எட்வர்ட் மோலின் உதவியாளராக பணியாற்றினார்.

வாழ்க்கை
--------

விஜயா பெங்களூரில் பிறந்தார். இவர் தனது ஆரம்ப பள்ளிப்படிப்பை அங்கேயே முடித்தார். இவரது தந்தையின் பணியிடமாற்றம் காரணமாக உயர்நிலைப் பள்ளிப் படிப்பினை கோயம்புத்தூர் தூய ஜோசப் மெட்ரிகுலேஷன் பள்ளியில் இரண்டாண்டுகள் படித்துவிட்டு, இறுதிப் பள்ளிப் படிப்பிற்காகச் சென்னைக்குச் சென்றார்.

சென்னையிலுள்ள எத்திராஜ் மகளிர் கல்லூரியில் 1978ஆம் ஆண்டு விலங்கியல் மாணவியாகத் தனது முதல் ஆண்டிலிருந்தபோது, சென்னைப் பாம்பு பூங்காவில் தன்னார்வலாரகச் சேவையாற்றினார். இவர் உரோமுலசு விட்டேக்கரின் வழிகாட்டுதலின் கீழ் பயிற்சி பெற்றார். 1981-ல் பட்டம் பெற்ற பிறகு சென்னை பாம்புப் பண்ணை அறக்கட்டளையின் முழுநேர பணியினைத் தொடங்கினார்.

தனது 22 வயதில், இந்தியா முழுவதும் ஆமைகள் பற்றிய கணக்கெடுப்புக்காகப் பன்னாட்டு இயற்கைப் பாதுகாப்பு சங்கத்தின் நன்னீர் செலோனியன் நிபுணர் குழுவின் அப்போதைய தலைவரான எட்வர்ட் மோலுக்கு உதவ உரோமுலசு விட்டேக்கரால் பரிந்துரைக்கப்பட்டார். இவர் நாடு முழுவதும் பயணம் செய்து கடல் ஆமை சுரண்டலைக் குறைக்க உதவிய தரவுகளைச் சேகரித்தார்.

ஆலிவ் ரிட்லி ஆமைகள் அழிக்கப்படுவது குறித்த இவரது ஆராய்ச்சி மற்றும் புகைப்படம் தேசிய இதழில் வெளிவந்தது. இது ஆமை வர்த்தகத்தை நிறுத்த நடவடிக்கை எடுக்குமாறு அப்போதைய பிரதமர் இந்திரா காந்தி கடலோர காவல்படைக்கு உத்தரவிட வழிவகுத்தது.

அங்கீகாரம்
----------

விஜயா கொச்சி பிரம்பு ஆமைகளை விரிவாக ஆராய்ந்து ஆவணப்படுத்தினார். மேலும் இவர் கேரளாவின் காடுகளில் பயணம் செய்தார். இவரது உடல் ஏப்ரல் 1987-ல் காட்டுக்குள் கண்டுபிடிக்கப்பட்டது. மேலும் இவரது மரணத்திற்கான காரணம் கண்டறியப்படவில்லை. இவரது பணி மற்றும் தியாகத்தை நினைவுகூரும் வகையில், இவர் இறந்து 19 ஆண்டுகளுக்குப் பிறகு நடத்தப்பட்ட ஆராய்ச்சியின் அடிப்படையில் புதிய இனத்தைச் சேர்ந்தது எனக் கண்டறியப்பட்ட கரும்பு ஆமைக்கு *விஜயாசெலிசு* என்று பெயரிடப்பட்டது. சென்னை முதலைக் காப்பக ஆமைக் குளத்திற்குப் பக்கத்தில் இவருக்கு ஒரு சிறிய நினைவகம் அமைக்கப்பட்டுள்ளது.

மேற்கோள்கள்
-----------

1. ↑  "Best Wildlife Photography Images and Nature Conservation Photos | Sanctuary Asia - The Voice of Wild India". *www.sanctuaryasia.com* (ஆங்கிலம்). 13 February 2019 அன்று மூலம் பரணிடப்பட்டது. 2019-02-12 அன்று பார்க்கப்பட்டது.
2. ↑  "Turtle recall: India's green warrior - Times of India". *The Times of India*. 2019-02-12 அன்று பார்க்கப்பட்டது.
3. ↑  "IOTN04-10-Profile". *www.iotn.org*. 2019-02-13 அன்று பார்க்கப்பட்டது.
4. ↑  Lenin, Janaki (2017-04-18). "Tribute: Viji, the Turtle Girl". *Ecologise* (ஆங்கிலம்). 2019-02-13 அன்று பார்க்கப்பட்டது.
5. ↑  "Guardians Of The Green: 14 Indian Women Environmentalists You Should Know". *EARTHA* (ஆங்கிலம்). 2019-02-13 அன்று பார்க்கப்பட்டது.
6. ↑  Gala, Mittal (2018-10-30). "An Encounter with a Rare Reptile in the Anamalai Hills". *WCS India* (ஆங்கிலம்). 13 February 2019 அன்று மூலம் பரணிடப்பட்டது. 2019-02-13 அன்று பார்க்கப்பட்டது.
**நிகோலாய் விக்டோரோவிச் நாசனோவ்** (ஆங்கிலம்: *Nikolai Viktorovich Nasonov*; உருசியா: Николай Викторович Насонов)14 பிப்ரவரி 1855 - 11 பிப்ரவரி 1939) என்பவர் உருசிய விலங்கியல் நிபுணர் ஆவார். இவர் 1879-ல் மாஸ்கோ அரசுப் பல்கலைக்கழகத்தில் பட்டம் பெற்றார். பின்னர் இப்பல்கலைக்கழக விலங்கியல் அருங்காட்சியகத்தில் உதவியாளரானார். 1887-ல் தனது முனைவர் பட்டத்தினை முடித்த பின்னர், மாஸ்கோ அரசுப் பல்கலைக்கழகத்தில் விரிவுரையாளராகச் சேர்ந்தார். பின்னர் ட்ரைஸ்டே, மர்சேய் மற்றும் வார்சாவாவில் பணியாற்றினார். 1890ஆம் ஆண்டில் இவர் எறும்புகளின் பரிணாம வளர்ச்சியினை விவரித்தார். திசம்பர் 1897-ல் இவர் தொடர்பாளராகவும், மார்ச் 1906-ல் உருசியா அறிவியல் கழகத்தின் உறுப்பினராகவும் தேர்ந்தெடுக்கப்பட்டார். விலங்கியல் பற்றிய தனது ஆய்வுகளுக்கு மேலதிகமாக, நசோனோவ் மார்க்சியத்தின் அடிப்படையிலான இனப் பிரச்சனையைக் கையாண்டார். கிழக்கின் உழைப்பாளர்களின் பொதுவுடைமை பல்கலைக்கழகத்தால் வெளியிடப்படும் மாதாந்திர இதழான *ரெவூலூசினோய் வோசுதாக்* (*Revolutsionnyi vostok)* இதழில் கட்டுரைகளை வெளியிட்டார். இனவாதம் குறித்த எண்ட்ரே சிக்கின் அணுகுமுறையை இவரது கட்டுரைகள் விமர்சித்தன.

நசோனோவிற்கு நான்கு குழந்தைகள் இருந்தனர். மூன்று மகன்களில் ஆர்சனி வரலாறு, டிமிட்ரி உயிரியல் மற்றும் வெசெவோலோட் பொறியியல் துறைகளிலும் மகள் அன்டோனினா வரலாற்றுத் துறையிலும் ஆய்வில் சிறந்து விளங்கினர்.

மேற்கோள்கள்
-----------

1. ↑  "Насонов, Николай Викторович" in *Brockhaus and Efron Encyclopedic Dictionary*
2. ↑  Насонов Николай Викторович. Russian Academy of Sciences
3. 1 2  Irina Filatova (2007). "Anti-Colonialism in Soviet African Studies (1920s–1960)". in Paul Tiyambe Zeleza. *The Study of Africa*. **2**. Dakar: Codesria. பக். 216. பன்னாட்டுத் தரப்புத்தக எண்:978-2-86978-198-6. .
**எறும்புத் தொடர்வட்டம்** (*Ant mill*) என்பது எறும்புகளின் நடத்தையின் செயல்பாடு ஒன்றாகும். படை வீரர் எறும்புகளில் (army ants) ஒரு சிறு குழுவை மற்றவற்றிடமிருந்து தனியே பிரிக்கும் போது அவை முக்கிய பெரமோன் (Pheromone) பாதையிலிருந்து தவறி விடுகின்றன. ஆனாலும் வழக்கம் போல அவை ஒன்றையொன்று பின் தொடர்கின்றன. இவ்வாறு வழி தவறிய ஒவ்வோர் எறும்பும் பின்னர் இந்த தொடர் பாதையில் மற்றதைப் பின்தொடரும். இதன் விளைவாக வட்ட வடிவிலான ஓர் எறும்பு வட்டம் உருவாகும். இதையே **எறும்புத் தொடர்வட்டம்** **(ant mill)** என்றழைப்பர். இறுதியில் வழியறியாத இவ்வெறும்புகள் வட்டமடித்து அடித்துக் களைப்புற்று மாண்டு போகும். எறும்புகளின் இந்த நடத்தை ஆய்வகங்களிலும் அவற்றின் இயற்கையான வாழிடங்களிலும் பார்த்து அறியப்பட்டுள்ளது. இது மிகவும் மோசமானது தான் என்றாலும் எறும்புகள் தங்களின் மிகச் சிறப்பான தற்கட்டுப்பாட்டு அமைப்பிற்கு (self organization) இது போன்றதொரு விலையைத் தர வேண்டியுள்ளது. சில கம்பளிப்புழுக்களிலும் இதையொத்த நிகழ்வு காணப்படுகிறது.

அமெரிக்க இயற்கையியலாளரான வில்லியம் பீப் என்பவர் தான் முதன் முதலாக 1921 ஆம் ஆண்டு கயானாவில் தான் கண்ட ஓர் எறும்பு தொடர் வட்டத்தினை விவரித்தார்.

வெளியிணைப்புகள்
---------------

* எறும்பாலை ஒளிக்காட்சிகள்: , ,
* வட்டமடிக்கும் தனியோர் எறும்பு

மேற்கோள்கள்
-----------

1. ↑  "Army Ants Trapped by Their Evolutionary History". *PLOS Biology* **1** (2): e37. 2003. doi:10.1371/journal.pbio.0000037. பப்மெட்:14624241.
2. ↑  Couzin ID & NR Franks (2003). "Self-organized lane formation and optimized traffic flow in army ants". *Proceedings of the Royal Society B* **270** (1511): 139–146. doi:10.1098/rspb.2002.2210. பப்மெட்:12590751.
3. ↑  "A unique case of circular milling in ants, considered in relation to trail following and the general problem of orientation". *American Museum Novitates* (1253): 1–26. 1944.
4. ↑  Beebe, William (1921). *Edge of the Jungle*. New York: Henry Holt and Co.. பக். 291–294. .
**சானூர் சனா பேகம்** (Shanoor Sana) **சனா** என்ற தனது பெயரிலான மேடைப் பெயரால் பிரபலமாக அறியப்படும் இவர் இந்திய திரைப்பட நடிகையும், தொலைக்காட்சி ஆளுமையும், வடிவழகியுமாவார். இவர், முக்கியமாக தெலுங்குத் திரைப்படத்துறையில் பணியாற்றுகிறார்.  சில தமிழ், கன்னடம் மற்றும் மலையாளப் படங்களிலும் நடித்துள்ளார். இவர் 200க்கும் மேற்பட்ட படங்களில் பெரும்பாலும் துணை வேடங்களிலேயே நடித்துள்ளார்.

சுயசரிதை
--------

இவர் ஆந்திராவின் ஐதராபாத்தின் ஒரு கிறிஸ்தவத் தந்தைக்கும், முஸ்லிம் தாய்க்கும் பிறந்தார். தனது படிப்பை முடிப்பதற்கு முன்பே தனது பதின்பருவத்திலேயே சதாத் என்பவரை மணந்தார்.  இவர்களது மகன் சையத் அன்வர் அகமது ஒரு திரைப்பட தயாரிப்பாளராக இருக்கிறார். இவரது மருமகள் சமீரா செரிப் ஒரு தொலைக்காட்சி நடிகையாக இருக்கிறார்.

தொழில்
------

ஆரம்பத்தில் வடிவழகுத் துறையில் தனது வாழ்க்கையைத் தொடர்ந்தார். தொலைக்காட்சி மற்றும் விளம்பரப் பணிகளில் பணியாற்றி வந்தபோது இயக்குனர் கிருஷ்ண வம்சியிடமிருந்து திரைப்படத்தில் நடிக்க இவருக்கு வாய்ப்பு கிடைத்தது. இயக்குனர் கிருஷ்ண வம்சி தனது 1996 ஆம் ஆண்டு *நின்னி பெல்லாடுதா* திரைப்படத்தில் துணை வேடத்தில் இவரை நடிக்க வைத்தார்.  இந்த படம் வணிக ரீதியாக வெற்றிப் பெற்று பாராட்டப்பட்டது. இதில் அக்கினேனி நாகார்ஜுனா முக்கிய கதாபாத்திரத்தில் நடித்திருந்தார். 

அதன் பின்னர் இவர் பெரும்பாலும் தெலுங்குப் படங்களில் துணை நடிகையாக தோன்றினார். 2011ஆம் ஆண்டு ஸ்ரீ ராம ராஜ்யம் திரைப்படத்தில் கைகேயி வேடத்தில் இவரது நடிப்பு பாராட்டப்பட்டது. மேலும் 2011 ஆம் ஆண்டு ராஜபாட்டை திரைப்படத்தில் எதிர்மறையான பாத்திரத்தில் நடித்ததற்காக விமர்சன ரீதியாக பாராட்டப்பட்டார். 2018ஆம் ஆண்டில், தமிழ் குடும்பத் நாடகத் தொடரான பொன்மகள் வந்தாள் மூலம் தமிழ் தொலைக்காட்சி நடிப்பில் அறிமுகமானார். 

மே 2020 இல், தனது மருமகள் சமீரா செரிப்புடன் சமையல் முறைகளை கற்பிக்கும் தனது சொந்த யூடியூப் சேனலைத் தொடங்கினார்.

மேற்கோள்கள்
-----------

1. ↑  kavirayani, suresh (2020-05-03). "Shanoor Sana flaunts her culinary skills". *Deccan Chronicle* (ஆங்கிலம்). 2020-05-22 அன்று பார்க்கப்பட்டது.
2. ↑  "Shanoor Sana Begum". *Onenov* (ஆங்கிலம்). 2018-09-03. 2020-05-19 அன்று மூலம் பரணிடப்பட்டது. 2020-05-22 அன்று பார்க்கப்பட்டது.
3. ↑  "The Ultimate Support System". *The New Indian Express*.
4. ↑  "Syed Anwar surprises birthday girl Sameera Sherief on their honeymoon; take a look". *The Times of India* (ஆங்கிலம்). 2020-05-22 அன்று பார்க்கப்பட்டது.
5. ↑  kavirayani, suresh (2014-03-26). "The surprising Sana". *Deccan Chronicle* (ஆங்கிலம்). 2020-05-22 அன்று பார்க்கப்பட்டது.
6. ↑  "Shanoor Sana Begum flaunts her Bharatanatyam skills; See video - Times of India". *The Times of India* (ஆங்கிலம்). 2020-05-22 அன்று பார்க்கப்பட்டது.
7. ↑  "Actress Sana: ఈసారి స్వీట్ తినిపిస్తానంటున్న సనా, సమీరా! డబుల్ కా మీఠా ఈజీ రెసిపీ". *Samayam Telugu* (தெலுங்கு). 2020-05-22 அன்று பார்க்கப்பட்டது.
**நிகில் சக்கரவர்த்தி** (Nikhil Chakravartty, நவம்பர் 3, 1913- சூன் 27, 1998) இந்திய இதழிகையாளராகவும் மனித உரிமைப் போராளியாகவும் இடதுசாரிக் கொள்கையாளராகவும் வாழ்ந்தவர்.

பிறப்பும் படிப்பும்
-------------------

இந்தியாவின் வடகிழக்கு மாநிலமான அசாமில் பிறந்தார். கல்கத்தாவில் உள்ள பிரசிடன்சி கல்லூரியில் வரலாறு படித்தார். அங்கு பட்டம் பெற்றபிறகு ஆக்சுபோர்டு பல்கலைக் கழகத்தில் மெர்டன் கல்லூரியில் பயின்றார்.

இதழிகைப்பணி
-----------

இதழிகைத் துறைக்கு வருமுன்னர் கல்கத்தா பல்கலைக் கழகத்தில் ஆசிரியராக இருந்து மாணவர்களுக்கு வரலாறு சொல்லிக் கொடுத்தார். இந்தியப் பொதுவுடமைக் கட்சியில் சேர்ந்தார். அக்கட்சியில் 1978 வரை இருந்தார். ’மெயின் ஸ்ட்ரீம்’ என்னும் ஆங்கில வாரந்திர இதழை 1968 ஆம் ஆண்டில் தொடங்கினார். அவ்விதழைத் தொய்வில்லாமல் 30 
ஆண்டுகள் ஆசிரியராக இருந்து நடத்தினார். பிரதமர் இந்திராகாந்தி கொண்டு வந்த நெருக்கடி சட்டத்தினால் (1975-77) சில காலம் அவ்விதழ் நிறுத்தப் பட்டிருந்தது. பொதுவுடைமைக் கட்சியின் பத்திரிக்கைகளில் சிறப்புச் செய்தியாளராகவும் பணி புரிந்துள்ளார்.

1940 களில் வங்காளப் பஞ்சம், கொல்கத்தாவில் நிகழ்ந்த மதக் கலவரங்கள் ஆகியன பற்றி எதிர்த்தும் கண்டித்தும் எழுதினார். இந்தியா விடுதலை அடைவதற்கு முன் ஆங்கில அரசு தேசியப் போராட்டங்களை நசுக்க இருந்த திட்டங்களை மக்களிடையே அம்பலப் படுத்தி எழுதினார். இதன் காரணமாக அவர் சிறையில் வைக்கப்பட்டார்.

1959 இல் இந்தியப் பிரதம அமைச்சரின் தனிச் செயலராக இருந்த மத்தாய், தன் அதிகாரத்தைத் தவறாகப் பயன்படுத்திய செயல்களைப் பற்றி நிகில் எழுதியதால் நாடாளுமன்றத்தில் காரசார விவாதம் நடந்தது. அதன் விளைவாய் மத்தாய் தம் பதவியைத் துறந்தார்.

பதவிகள்
-------

பிரசு கமிசனில் உறுப்பினராகவும் தேசிய ஒருமைப் பாட்டுக் குழுவில் உறுப்பினராகவும் நமேதியா அறக்கட்டளையில் தலைவராகவும் பிரசார் பாரதியில் தலைவராகவும் இருந்தார்.
கல்வி பண்பாடு ஊடகங்கள் தொடர்பான இந்திய அமெரிக்கக் குழுவில் உறுப்பினராக இருந்தார்.

பிற சிறப்புகள்
--------------

* சிவில் உரிமைகள் பறி போவதையும் நசுக்கப் படுவதையும் எதிர்த்தார்.
* நெருக்கடிக் காலத்தில் நடைபெற்ற அத்துமீறல்களைக் கண்டித்தார்.
* காசுமீரத்திலும் வடகிழக்கு மாநிலங்களிலும் நிகழ்ந்த வன்முறைகளை எதிர்த்து எழுதினார்.
* அரசியல் அதிகாரம் கொண்டோரிடம் ஆதாயம் பெறுவதை வெறுத்து நேரிய முறையில் தம் பத்திரிகையை நடத்தி வந்தார்.
* அரசுக்கும் அரசியல் கட்சிகளுக்கும் நெருக்கமாக இயங்குவது நல்லதன்று என்னும் கொள்கையினால் தமக்கு வழங்கப் பட்ட பத்ம பூசன் விருதை ஏற்க மறுத்தார் (1990)
* எதிரணியில் இருந்தபோதும் பிரதமர் நரசிம்ம ராவ் இவருடைய அரிய ஆலோசனைகளைக் கேட்டுள்ளார். நிகில் சக்கரவர்த்தியின் நேர்மையையும் நம்பகத்தன்மையையும் பெரிதும் பாராட்டியுள்ளார்.

உசாத்துணை
---------

* Nikhil Chakravarty, a top Indian political columnist, dead at 74
* A towering journalist, தி இந்து
**நிகும்பலா யாகம்** என்பது பிரத்யங்கிரா தேவிக்கு செய்யப்படும் யாகம் ஆகும். இந்த யாகத்தில் மிளகாய் ஆகுதியாக கொடுக்கப்படுகிறது. யாகத்தீயில் இடப்படும் மிளகாய் காட்டம் ஏற்படுத்துவதில்லை என்பது சிறப்பு.

தொன்மம்
-------

இராமாயணத்தில் இந்திரஜித் என்பவர் மன்னர்களை வெற்றி கொள்ள எட்டுத்திசையிலும் மயான பூமியை உண்டாக்கினார். பிரத்யங்கிரா தேவிக்கு இந்த நிகும்பலா யாகம் நடத்தினார். இந்த யாகம் வெற்றிகரமாக முடிந்தால் சிறப்பான அருள் கிடைக்கும். இதையறிந்த ராமன், பிரத்யங்கிரா தேவிக்கு சிறப்பு பூசைகள் செய்தார். தன்னுடைய பக்கமே தர்மம் இருப்பதை பிரத்யங்கிராதேவியிடம் எடுத்துரைத்தார். ஆனாலும் இந்திரஜித்திற்கு பிரத்தியங்கிரா தேவியின் அருள் கிடைக்கிவில்லை.
பஞ்ச பாண்டவர் வழிபட்ட தலம் அதனால் இவ்வூர் ஐவர்பாடி என அழைக்கப்பட்டது

பலன்கள்
-------

இந்த யாகத்தில் கலந்து கொண்டால், இழந்த பதவி மீண்டும் கிடைக்கும், எதிரிகள் தொல்லை நீங்கும், உத்தியோக உயர்வு கிடைக்கும், புதிய வேலை வாய்ப்பு உண்டாகும், திருமணம், வியாபாரம் நடக்கும் என்பது நம்பிக்கையாகும்.

கோயில்களில்
-----------

* தஞ்சாவூர் மாவட்டம் ஐயாவாடி கோயில் உட்பட பல்வேறு பிரத்தியங்கரா தேவி கோயில்களில் அமாவாசை நாளில் இந்த யாகம் நடத்தப்படுகிறது.

ஆதாரங்கள்
---------

1. ↑  தினகரன் ஆன்மிக மலர் 12.03.2016 நினைத்ததை நிறைவேற்றும் நகும்பலா யாகம் பக்கம் 12-13
**ராய்மங்கல் நதி** *(Raimangal River;வங்காளம்: রায়মঙ্গল নদী)* இந்தியாவின்  மேற்கு வங்காள மாநிலத்தில் உள்ள தெற்கு 24 பர்கனா மாவட்டத்தில் சுந்தரவனக் காடுகளுக்கு உள்ளேயும் வெளியேயும் அலையோட்ட கழிமுக நதியாக ராய்மங்கல் நதி பாய்கிறது. தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றான சத்கீரா மாவட்டம்|சத்கீரா மாவட்டத்திலும்]] இந்நதி பாய்கிறது. 

இச்சாமட்டி என்ற நதியானது இங்கல்கஞ்சு நகருக்கு கீழே பல கிளையாறுகளாகப் பிரிகிறது. வித்யாதாரி நதி, ராய்மங்கல் நதி, கில்லா நதி, கலிந்தி நதி, மற்றும் சமுனா ஆகியவை இவற்றில் சில முக்கியமான கிளைநதிகளாகும். சுந்தரவனக்காடுகளில் இவை பெரிதும் பரந்து விரிந்து பாய்கின்றன. இந்தியா, வங்காளதேச நாடுகளுக்கிடையில் ராய்மங்கல் நதி சிறிது தொலைவிற்கு சர்வதேச எல்லையாகவும் திகழ்கிறது.

மேற்கோள்கள்
-----------

1. ↑   The Sundarbans of India: a development analysis By Asim Kumar Mandal.. பார்த்த நாள்: 2009-11-18.
2. ↑  Md Abdur Rob (2012). "Ganges-Padma River System". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
12 என்ற எண்ணின் மிகையெண் விளக்கம்
எண்ணியல் கோட்பாட்டில் **மிகையெண்** (*Abundant Number*) என்பது ஓர் எண்ணினுடைய அனைத்து வகுத்திகளையும் கூட்டும் போது வரும் தொகை அந்த எண்ணை விட அதிகமாக இருப்பின் அதுவே அபுடன்ட் எண் எனப்படும். முழு எண் 12 என்பது முதல் அபுடன்ட் எண்(abundant number) அல்லது ஏராளமான எண்(excessive number) ஆகும்.12 ன்வகுத்திகள் 1, 2, 3, 4 மற்றும் 6 ஆகும். இத்னுடைய கூட்டுத் தொகை தொகை 16. இது 12 விட 4 அதிகம். ஆகவே தான் இதை அபுடன்ட் எண் என்று கூறுகிறோம்

கணிதத்தில்  *n* என்ற ஒவ்வொரு நேர்ம முழு எண்ணுக்கும், அதன் காரணிகளின் (1 உட்பட) கூட்டுத்தொகை σ(n) என்று குறிக்கப்படும். அக்காரணிகளில் n ம் ஒன்றாகும். n ஐ நீக்கிவிட்டு மீதமுள்ள எல்லா காரணிகளையும் கூட்டி வரும் தொகை s(n) என்று குறிக்கப்படும். இப்பொழுது மூன்றுவித சூழ்நிலைகள் உருவாகக்கூடும்.

1. σ(n) > 2n ; இதுவே s(n) > n என்பதற்குச் சமம்.

2. σ(n) = 2n ; இதுவே s(n) = n என்பதற்குச் சமம்.

3. σ(n) < 2n ; இதுவே s(n) < n என்பதற்குச் சமம்.

முதல் சூழ்நிலையில் n ஒரு **மிகையெண்** என்றும் இரண்டாவது சூழ்நிலையில் n ஒரு 'நிறைவெண்' (Perfect Number)அல்லது 'செவ்விய எண்' என்றும், மூன்றாவது சூழ்நிலையில் n ஒரு 'குறைவெண்' (Deficient number) என்றும் பெயர் பெறும். இக்கட்டுரை மிகையெண் பற்றியது.

எடுத்துக்காட்டுகள்
------------------

12, 18, 20, 24, 30, 36, 40, 42, 48, 54, 56, 60, 66, 70, 72, 78, 80, 84, 88, 90, 96, 100, .....
s(12) = 2+3+4+6 = 15 ஆக, 12 ஒரு மிகையெண்.
s(72) = 2+4+6+8+9+12+18+24+36 = 119. ஆக, 72 ஒரு மிகையெண்.

சிற்சில கண்ணோட்டங்கள்
---------------------

* மிகச்சிறிய ஒற்றைப்படை மிகையெண் 945.
* ஒற்றைப்படையோ இரட்டைப்படையோ, மிகையெண்களுக்கு முடிவே இல்லை.
* ஒரு நிறைவெண்ணின் மடங்குகள் எல்லாம் மிகையெண்களே .
* 20161 க்கு அதிகமாயுள்ள எந்த முழு எண்ணையும் இரு மிகையெண்களின் கூட்டுத்தொகையாக எழுதலாம்.

மேற்கோள்கள்
-----------

1. ↑  Tattersall (2005) p.134
2. ↑  sequencenumber=A048242, Numbers that are not the sum of two abundant numbers

* Tattersall, James J. (2005). *Elementary Number Theory in Nine Chapters* (2nd ). Cambridge University Press. பன்னாட்டுத் தரப்புத்தக எண்:0-521-85014-2.

வெளியிணைப்புகள்
---------------

* The Prime Glossary: Abundant number
* Weisstein, Eric W. "Abundant Number", *MathWorld*.
* *Abundant number* at PlanetMath.